David veg vir 'Tour de France vir vroue' | Netwerk24
David veg vir 'Tour de France vir vroue'
19 Julie 2019 18:22
Sarah Storey sê vroue verdien meer as die eendaagse ren, wat hulle tans tydens die Tour de France kry. Foto: Getty Images
Só sê David Lappartient, die president van die UCI.
Tans neem vroue slegs aan La Course, 'n eendaagse ren, tydens die Tour deel. Vanjaar se La Course is oor 'n afstand van 121 km in en om Pau in die suidweste van Frankryk gehou. Dit het plaasgevind voordat die mans se 13de skof, 'n individuele tydtoets, begin het.
Lappartient sê hy het gesprekke met die Amaury Sport Organisation (ASO), die liggaam wat die Tour reël, gevoer oor die moontlikheid om La Course uit te brei tot tien skofte in die toekoms, sodat dit minstens die gelyke kan wees van die Giro Rosa, tans die mees prestigeryke fietstoer vir vroue.
"Wat ons sport kort, is 'n groot skofren vir vroue wat wêreldwyd belangstelling ontlok. Die Tour de France kan rêrig hiermee help," het Lappartient in 'n onderhoud met die BBC se Radio 5 gesê.
Die 46-jarige fietsrybaas sê hy sal aanhou veg vir 'n Tour vir vroue en het die hoop uitgespreek dat die ASO die logistieke hindernisse kan oorkom wat dit 'n werklikheid sal maak.
Die Britse ryer Sarah Storey steun Lappartient se pogings en het La Course as niks meer as 'n "leë gebaar" beskryf nie. – Reuters